Хосе Карлос Росалес
Голият пясък

Превод от испански: Рада Панчовска, —

chitanka.info

Овалян пясък, изцапан

от морето на вялостта,

странства от място на друго,

без въодушевление. Гол,

се оставя да го отнася вятърът,

като да е пепел.

Няма тежина, изглежда

безтегловен, толкова лек,

че не подбужда опасение.

От място на друго, влажен

или сух, няма си име,

няма си и бърлога.

Беше някога скала

пясъкът, който сега тъпчем.

Преди време си отиде,

предпочете да е малотраен,

вместо да е съучастник:

предостави се на вятъра и водата,

не можа да бъде твърда земя.

2006

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.